text: Popdrenge er klar til Jelling Festival
  15 marts 2016 kl. 08.38
  Danmarks største popduo, Nik & Jay, fuldender musikprogrammet for den 28. Jelling Musikfestival.
  Som det sidste navn på listen er Nik og Jay føjet til og dermed har festivallen, der i år starter den 26. maj, nu offentliggjort det færdige program.
  Som spydspidser for programmet er internationale navne som legendariske Queen + Adam Lambert, The Lone Bellow og metalbandet Skillet, samt store danske navne som Rasmus Seebach, Kim Larsen & Kjukken, Christopher, Stine Bramsen og KrebsFalch. I alt spiller mere end 80 kunstnere på 5 forskellige scener fordelt over de fire festivaldage.
  Det endelige program med spilledage og tider kan ses på Jelling Musikfestivals hjemmeside.
  Nik & Jay har for længst skrevet musikhistorie ved at placere sig helt i toppen af den danske musikalske superliga. De har med deres elegante evne til at lege med sproget, det stærke visuelle udtryk og ved at være til stede i musikken både banet vejen for en helt ny generation af danske popmusikere og samtidig leveret stribevis af hits gennem årene.
  